tartuNLP/wikipedia-smugri-20251201 huggingface dataset:
Adam Carl De la Gardie

Adam Carl De la Gardie (4. mai 1668 – 1. jaanuar 1721) oli Rootsi väejuht ja riigimees, kes osales Põhjasõjas (kindralleitnant). 
Elulugu.
Adam Carl De la Gardie sündis Stockholmis Axel Julius De la Gardie ja Sofia Juliana Forbuse pojana.
Noorpõlves asus ta teenima sõjaväkke. Ta oli Stockholmi vahtkonna musketär ning ülendati 1686. aastal lipnikuks. 1688. aastal oli ta leskkuninganna ihukaitserügemendis kapten. 1692. aastal lahkus ta Rootsi sõjateenistusest ning osales sõjakäikudes Hollandis Brabantis. Naasnud taas Rootsi teenistusse, oli Adam Carl 1696. aastal Wismari garnisonirügemendis major. 1700. aastal teenis ta oma isa loodud Eestimaa jalaväerügemendis ooberstina. 
1702. aasta 22. juulil abiellus ta Tallinna lossis Anna Juliana Horn af Kanckasega. Neil sündis 1704. aastal tütar Ebba Margareta De la Gardie.
1704. aastal osales ta oma rügemendiga Läsna-Valgejõe lahingus. 
Peale Eesti Venemaa alla langemist 1710. aastal oli ta Kalmari ning Ölandi kuberner, kuhu ta oli 1709. aastal saabunud. Sel ametipostil Adam Carl kaua ei olnud, kuna ta tervis oli nõrk. Selleks määrati talle asekuberner ning nii sai Adam Carl Medevisse reisida. Siiski tõusis ta ametiredelil, saades 1716. aastal kindralmajoriks ja 1719. aastal kindralleitnandiks.
Adam Carl De la Gardie suri 1. jaanuaril 1721 52-aastaselt. Ta on maetud koos oma abikaasaga Stockholmi Riddarholmskyrkani.
Kalevi puiestee

Kalevi puiestee on tänav Pärnus Raeküla linnaosas.
Saare tänavalt alguse saav Kalevi puiestee on 2,36 km pikk. See kulgeb mööda Pärnu rannaniidu looduskaitseala äärt kuni Pärnu linna piirini ning sealt edasi on 560 meetri ulatuses Pärnu ja Reiu küla piiriks.
Kalevi puiestee ristub veel Lääne, Harju, Järva, Tormi, Haraka, Lennuki, Lembitu, Vambola, Hirve, Hiie ja Laane tänavaga ning Uku puiestee ja Rannametsa teega.
24. üksik mehhaniseeritud brigaad

24. üksik kuningas Danõlo nimeline mehhaniseeritud brigaad (ukraina keeles "24-та окрема механізована бригада імені короля Данила") on Ukraina maavägede väeüksus. 
Ajalugu.
2020. aasta seisuga oli brigaadi relvastuses tank T-72.
Pikanõmme tee

Pikanõmme tee on tänava nimi järgmistes Eesti kohtades:
Victorville

Victorville on linn USA-s California osariigis San Bernardino maakonnas.
Victorville asub Mojave kõrbe edelapiiril Los Angelesest 130 km kaugusel kirdes, Barstow'st 50 km kaugusel lõunas, Palmdale'ist 77 km kaugusel idas ja San Bernardinost 60 km kaugusel põhjas. Victorville piirneb idas Apple Valley, lõunas Hesperia ja kirdes Adelanto linnaga.
Victorville on San Bernardino maakonnas elanike arvult viies linn. Elanike arv on 2020. aasta rahvaloenduse järgi järgi 134 810. Aastal 2010 oli elanikke 115 903. 2010. aasta rahvaloenduse kohaselt moodustasid 48,5% elanikest valged, 16,8% afroameeriklased ja 4% aasialased. Ladinaameeriklasi (sõltumata rassist) oli 47,8%.
Ajalugu.
1858. aastal saabus praeguse Victorville'i alale Aaron G. Lane, kes rajas Mojave jõe äärde teenindusjaama Lane's Crossing. Palju aastaid pakkus see varju ja moona neile, kes sõitsid läbi kõrbe idast San Bernardinosse. Lane müüs jaama hiljem Texase päritolu John Fry Millerile, kes andis sellele nimeks Pioneer Station. 1870. aastatel rajati sinna postitõllapeatus. 1880. aastal ehitati läbi sealse asula San Diegost Barstow'sse kulgenud California Southern Railroadi raudteeliin. Samal kümnendil nimetati asula California Southern Railroadi peajuhataja Jacob Nash Victor järgi Victoriks. 1901. aastal muudeti nimi kohaliku postkontori ülema soovitusel Victorville'iks, et vältida segadust Colorado osariigis asuva Victori linnaga.
1926. aastal ehitati läbi Victorville Route 66 (tänapäeval Interstate 15). Tänapäeval asub Victorville'is Route 66 pühendatud muuseum California Route 66 Museum. 1941. aastal rajati Victorville'i lähedale sõjaväe lennuväli, mis sai pärast USA õhuväe loomist 1947. aastal George'i õhuväebaasiks. Õhuväebaas suleti 1992. aastal ja praegu asub seal avalik lennujaam. Victorville sai linnaõigused 21. septembril 1962.
Kliima.
Victorville asub High Deserti piirkonnas, millele on iseloomulikuks erilised ja pehmed ilmastikumustrid. Linnas valitseb külm kõrbekliima ning asukoha tõttu enam kui 800 meetri kõrgusel merepinnast on sealne kliima võrreldes Los Angelese nõoga ja Lõuna-Californiaga ekstreemsem.
Florida Tšanturija

Florida Tšanturija (vene keeles Флорида Чантурия; sündinud 30. märtsil 1990 Beloretskis Baškiiri ANSV-s) on vene laulja, rokkansambli Leningrad vokalist.
Pärast Peterburi Riikliku Kultuuri- ja kunstiinstituudi estraadi- ja džässiosakonna lõpetamist sai Tšanturija ühe Peterburis tegutseva kaveransambli solistiks. 2016. aastal võeti ta "casting"'u põhjal ansambli Leningrad vokalistiks. 2017. aastal sai Leningradi juhtivaks solistiks.
Tšanturija võttis osa laulude "Kolštšik" («Кольщик»), "Ekstaz" («Экстаз»), "Tš.P.H" («Ч.П.Х.»), "Kandidat" («Кандидат»), "Vojaž" («Вояж») ja mitme teise laulu salvestamisest.
Eurovisioon.
2020. aasta Eurovisiooni lauluvõistlusel pidi Rotterdamis Venemaad esindama lauluga "Uno" reivibänd Little Big, kes kutsus Eurovisiooni ajaks oma koosseisu ansambli Leningrad laulja Florida Tšanturija. Üritus jäi aga ära 2019.–2020. aasta koroonapandeemia puhangu tõttu.
Muud tegevusalad.
2019. aastal avas Tšanturija Peterburis omaenda vokaalstuudio "Leningradnost".
Judino (Tomski oblast)

Judino on küla Venemaal Tomski oblastis Kolpaševo rajoonis.
1526. aastal rajatud asulas elas 2021. aastal 47 inimest.
Ostujõu pariteet

Ostujõu pariteet on vahetuskursside kõikumist seletav teooria, mida loetakse kõige vanemaks seda nähtust seletavaks teooriaks.
Teooria autor on Rootsi majandusteadlane , kuid selle põhiideed pärinevad juba 16. ja 17. sajandist.
Ostujõu pariteedi kohaselt moodustub reaalne valuutakurss kodumaise ja välismaise ostujõu võrdlusest:
Reaalne vahetuskursi leidmise valem on seega e(reaalne) = (1/P) / (1/eP*) = eP*/P
Go (programmeerimiskeel)

Go on staatilise tüübisüsteemiga kompileeritav programmeerimiskeel. 
Süntaktiliselt sarnaneb Go keelele C, kuid omab veel lisaks mälu turvalisust, prügikogumist, struktuurset tüübisüsteemi ning konkurrentsust. Tegu on avatud lähtekoodiga projektiga.
Keele töötasid välja Robert Griesemer, Rob Pike ja Ken Thompson Google'ist. 
Go kutsutakse sageli mitteametlikult ka Golangiks, sest algselt oli Go veebilehe domeeninimi golang.org.
Ajalugu.
Go keele töötasid välja Google'i arendajad puutudes kokku mitmete probleemidega Google toodete arendamisel. Tänapäeva tarkvaraarendus erineb oluliselt aastakümnetetagusest ajast, mil mitmed tänapäeval levinuimad keeled nagu C++, Java ja Python loodi. Eelkõige kerkisid probleemid üles mitmetuumaliste, võrgupõhiste masinate, suurte koodibaaside ja veebiarenduse tulekuga. Go keel loodi, et teha uutes tingimustes tarkvaraarendus efektiivsemaks ja mugavamaks.
Go loomisel püüti säilitada mitmed n-ö vanade keelte kasulikud küljed:
Keel Go avalikustati 2009. aasta novembris ning versioon 1.0 ilmus 2012. aasta märtsis.
Disain.
Go on kõige rohkem mõjutatud keelest C, kuid tema loomisel on oluliselt rohkem rõhku pandud lihtsusele ja mugavale kasutamisele. 
Näiteks: 
Süntaks.
Go süntaks on koostatud keele C süntaksi baasil pidades silmas, et kood oleks ülevaatlik ja loetav. Võeti kasutusele kombineeritud deklaratsiooni alguse operaator, mis võimaldab programmeerijal muutuja deklareerimisel jätta täpsustamata muutuja tüüp. See põhimõte on erinev keelest C, kus muutuja deklareerimisel tuleb ka määrata muutuja tüüp, näiteks ujukomaarv, sõne vms. Laused eraldatakse rea lõpetamisega (vajutades Enter klahvi) või semikooloniga. Semikooloni kasutamisel saab koondada mitu lauset ühele reale, mis aga ei ole halvema loetavuse tõttu soovitatav.
Go fail koosneb "Hello world" programmi näitel järgenvatest osadest:
package main
import "fmt"
func main() {
 fmt.Println("Hello world")
Tööriistad.
Go põhiversioon sisaldab tööriistu koodi loomiseks, testimiseks ja analüüsimiseks.
Tööriistad hõlmavad ka profileerimis- ja silumistoetust, töökorda seadmist (näiteks prügikoristuspauside jälgimiseks).
Lisaks on veel kolmandate osapoolte loodud tööriistu nagu codice_18, mis võimaldab "autocomplete"'i mitmetes koodiredaktorites, codice_19, mis automaatselt lisab ja eemaldab pakette, ning codice_20, mis tuvastab koodi, mis ignoreerib erroreid. 
Go kasutajaid.
Go on laialdaselt kasutusel tarkvaraarenduses Google'is ja paljudes teistes ettevõtetes ning avatud lähtekoodiga projektides, nagu näiteks:
Kriitika.
Go negatiivsete külgedena on toodud välja järgmist.
Vallejo

Vallejo on linn USA-s California osariigis Solano maakonnas. See asub San Francisco lahe piirkonnas San Pablo lahe kirdekaldal. Elanike arv on 2020. aasta rahvaloenduse järgi 126 090. Aastal 2010 oli elanikke 115 942. See on elanike arvult maakonna suurim linn.
Linna juures suubub Napa jõgi Carquinezi väina.
Vallejos valitseb pehme lähistroopiline vahemereline kliima. Keskmine õhutemperatuur on jaanuaris 9 °C ja juulis 20 °C. Suvi on pikk, keskmised pikaaegsed õhutemperatuurid on juulist septembrini peaaegu võrdsed. Seetõttu on ka oktoober soojem kui mai. Sajab 627 mm/a. Peamiselt langeb sademeid novembrist märtsini. Suvel sajab väga harva.
Vallejo asutati 1851. aastal. See on saanud nime kindrali Mariano Guadalupe Vallejo järgi. Vallejo sai linnaõigused 30. märtsil 1868.
Vallejo on lühikest aega olnud kahel korral aastatel 1852 ja 1853 California pealinn.
2008. aastal kuulutas linn välja pankroti.
Vallejos asus mereväe laevatehas.
Linnas asub California osariigi ülikooli mereakadeemia.
Läbi linna kulgeb kiirtee Interstate 80, mis ühendab San Franciscot ja Sacramentot. Linna lähedal asub üle Carquinezi väina ehitatud Carquinezi sild. Kiirtee Interstate 80 kõrvalharu Interstate 780 ühendab Vallejot idas asuva Beniciaga. Vallejos saab alguse maantee State Route 29 (endine U.S. Route 40)
Sõpruslinnad.
Vallejol on kuus sõpruslinna:
Klingenbach

Klingenbach (ungari: "Kelénpatak", horvaadi: "Klimpuh") on vald "(Gemeinde)" Austrias Burgenlandi liidumaal Eisenstadt-Umgebungi ringkonnas. See asub Ungari piiri lähedal koos Soproni piiripunktiga.
Inimesi.
Kirjanikud Simon Knéfacz ja Stefan Geosits elasid ja töötasid seal.
Leithaprodersdorf

Leithaprodersdorf (ka "Leitha-Prodersdorf", horvaadi "Lajtaproderštof", ungari "Lajtapordány, Lajtha-Pordány") on vald ("Gemeinde") Austrias Burgenlandi liidumaal Eisenstadt-Umgebungi ringkonnas. Linn asub Burgenlandi põhjapiiril Alam-Austriaga, liidumaa pealinna Eisenstadti lähedal.
Ajalugu.
Kuigi Leithaprodersdorfi esimene ajalooline mainimine oli 1232. aastal, on tõendeid selle piirkonna asustusest mitusada aastat enne ajaloolist mainimist, Rooma riigi ajast. Varasemad arheoloogilised ekspeditsioonid on täheldanud, et Leithaprodersdorfi ümbrus oli Vana-Rooma ajal tihedalt asustatud. Piirkonna iidsete arheoloogiliste leidude hulgas on kaks suurt mõisa ja vahitorn. Lisaks on avastatud ka mõisate kalmistuid, kus mõned hauad ja isegi mõned hauakivid on veel terved. Säilinud hauakividel olevad nimed on olemuselt keldi-rooma päritolu ja pärinevad arvatavasti 1.–3. sajandist. Lisaks on 8. sajandist pärinev ristiga kaunistatud matmispaik. Suurim ja nähtavaim tõend küla varase ajaloo kohta on aga "G'Schlößl", kolmest kontsentrilisest müüri- ja kraavirõngast koosnev ehitis, mis ehitati 13. sajandil Rooma vahitorni varemetest ja mida kasutati tammina Leitha jõe üleujutuse eest kaitsmiseks.
Linn kuulus hiljem Austria-Ungarile ja selle madjarisatsioonipoliitika tõttu muudeti asula nimi Lajtapordányks. Pärast Esimese maailmasõja lõppu anti linn üle äsjalõhestatud Austria riigile. 1921. aastast on see Burgenlandi liidumaa osa.
Ilmar Sepp

Ilmar Sepp (22. mai 1931 Tallinn – 25. august 1958 Tallinn) oli eesti helilooja.
Õppis alates 1954. aastast Tallinna Riiklikus Konservatooriumis Heino Elleri kompositsiooniklassis. Kirjutanud peamiselt instrumentaalkammermuusikat (üheteistkümnest klaveripalast koosnev tsükkel "Lastestseenid", 1955, jms).
Loretto (Burgenland)

Loretto (ungari "Lorettom") on vald ("Marktgemeinde") Austrias Burgenlandi liidumaal Eisenstadt-Umgebungi ringkonnas.
Fritz Wachtmeister

Fritz Wachtmeister af Björko (juuni 1646–1723) oli Rootsi parun ja väejuht, kes osales Põhjasõjas ning saavutas kindralmajori auastme. 
Elulugu.
Fritz Wachtmeister sündis 1646. aasta juunis ning ristiti sama aasta 2. juulil. Tema isa oli Hans Wachtmeister ja ema Agnes Margareta von Helmstedt. 
Noor Fritz jätkas pere traditsiooni, liitudes armeega. 1667. aastal oli ta Ostrobotteni rügemendi leitnant ning hiljem ratsameister Leskkuninganna ratsarügemendis, seal saavutas ta ka kolonelleitnandi auastme. Leskkuninganna ratsarügemendiga osales ta Lundi lahingus 1676. aastal. Jätkates oma teenistust ratsaväes, oli Fritz 1677. aastal kolonel Nylandi ja Tavestehusi ratsarügementides, mil ta põgenes taanlaste poolt ümber piiratud Malmö linnast. 1682. aastal oli ta kolonel Karjala ratsarügemendis.
1691. aastaks olid Fritz Wachtmeisteril võlad tekkinud, mida ta Viiburis viibides lahendada püüdis.
Alates 1695. aastast juhatas Wachtmeister peamiselt aadlilipkondi, algul Soome, Rootsi ning alates 1700. aastast Eesti aadlilipkonda.
1704. aastal osales Fritz Wachtmeister koos aadlilipkonna ratsameestega Läsna-Valgejõe lahingus, kus ta ka vangi langes. 
Vangistusest naasis ta 1712. aastal ning jätkas teenistust Rootsi sõjaväes, 1717. aastal ülendati ka kindralmajoriks. 1719. aastal läks erru ning suri 1723. aastal.
Isiklikku.
Fritz Wachtmeister oli kaks korda abielus. Charlotta Sibilla Leijonsköldiga abiellus ta 1675. aastal, kuid viimane suri juba aasta hiljem. Tema teine abikaasa oli Margareta Elisabet Taube af Karlö.
Tal oli kaks tütart, Margareta Charlotta (sündis 1683) ja Anna Barbara.
Viktor Xantenist

Viktor Xantenist oli 4. sajandil elanud kristlasest märter, kelle on tunnistanud pühakuks nii katoliku kui ka õigeusu kirik ja kelle oletatavad säilmed paiknevad alates 12. sajandist Xanteni toomkirikus. Viktor on Xanteni linna patroon. Tema päeva pühitsetakse 10. oktoobril.
Tuginedes kaasaegsete allikate teatele, et keskaegses Tallinnas tähistati püha Viktori mälestuspäeva 10. oktoobril, kuid Niguliste peaaltari retaablil on kujutatud Marseille Viktori elu, on kunstiteadlane Anu Mänd oletanud et Marseille Viktori kultus võis Tallinnas olla segunenud Xanteni Viktori kultusega.
Pärimus.
Pärimuse järgi oli Viktor rooma ohvitser, püha Mauritiuse Teeba leegioni "praefectus cohortis", kes ei langenud Agaunumi detsimatsiooni ohvriks, kuid suri keiser Maximinianuse aegses kristlaste tagakiusamises koos oma teiste kaaskannatajatega Xantenist. Ta hukati, sest ta keeldus ohverdamast Rooma jumalatele.
Allikad.
Viktorit mainib esimesena Toursi Gregorius seoses Mallosuse säilmete avastamisega Birteni külas (tänapäeval Xanteni eeslinn). Kohanimi Xanten arvataksegi olevat seotud pühaku kultusega alates juba Frangi riigi ajast, ja tuletatud sõnadest "ze santen", "ad sanctos" (püha v pühaku juurde). Pärimuse järgi on ta olnud Kölni Gereoni kaaslane.
Ikonograafia.
Tavaliselt on Xanteni Viktor pühapiltidel ja skulptuuridel kujutatud lipu või lipuga piigi ja kilbiga.
Wilhelm Heinrich Hastfer

Wilhelm Heinrich Hastfer (vähemalt 1646 – 11. jaanuar 1704) oli ooberst, Viru jalaväerügement ülem, Eestimaa maanõunik, mõisaomanik. Osales Põhjasõjas. 
Elulugu.
Wilhelm Heinrich Hastferi täpne sünniaeg pole teada, kuid ta sündis 1646. aastal või hiljem. Tema isa oli Johan Hastfer, kes oli 1646. aastal abiellunud Helena Taube af Karlöga, tulevase Wilhelm Heinrichi emaga.
Wilhelm astus sõjaväkke 1672. aastal reamehena kuninga kaardiväes ("livgardet)," kuid kolis 1673. aastal välismaale. Ta asus Saksi elektoraadi teenistusse ning tõusis seal kuni kapteni auastmeni. Ta naasis 1678. aastal Rootsi armeesse ning oli samal aastal Heinrich Horni ratsarügemendi ooberst/kolonel.
Põhjasõja alguseks oli temast saanud Eestimaa maanõunik ning Virumaa maarügemendi ooberst (1701). 1700. aastal oli tema üks vähestest aadlikest, kes kuningas Karl XII kohtuma läks, kui ta Narva alla minnes Rakveres peatus. 
1703. aastal hakkas tema rügement kannatama ärajooksute tõttu, mil igal ööl jooksis ära ligi 20–40 meest. Ta pidas selle vastu võitlemises vajalikuks igasse kihelkonda salk sõdureid saata, mida ta Eesti kindralkuberneri Axel Julius De la Gardiega arutas. Nad mõlemad mõistsid, et ärajooksmist keelavate plakatite välja andmine selle vastu ei aita.Probleemi ajendiks oli vene feldmarssal Boris Šeremetjevi rüüsteretk 1703.a. läbi Virumaa, mistõttu sõdurid maalt enam palka ei saanud.
Ta läks 1704. aastal armeest erru jaanuaris. Tema rügement liideti Tallinnas Järvamaa jalaväerügemendiga.
Isiklik elu.
Wilhelm Heinrich Hastfer abiellus kaks korda. Esimest korda Görvel Horn af Äminnega 1677. aastal. Tema teine naine oli Margareta Clodt von Jürgensburg, kes suri 1698. aastal. 
Tal oli kaks poega, Johan (1692–1769) ja Gustaf Berndt (1695–1759). 
Mõisaomandid.
Wilhelm Heinrich Hastferile kuulusid Eestis Tõdva-Kõnnu ("Köndes"), Aaspere ("Kattentack") ja Maidla ("Wredenhagen") mõis. 
Neist viimase, Maidla mõisa, pantis ta paar korda ära. Ühe osa mõisast kuueks aastaks 1685. aasta 15. juulil Maria Büttnerile 6000 riigitaalri eest ning uuesti 14. juulil 1686. aastal Diedrich Wittele, jällegi kuueks aastaks.
Olevi tänav (Pärnu)

Olevi tänav on tänav Pärnus Raeküla linnaosas.
Tänav saab alguse Käo tänavalt, suundub edelasse ja lõppeb Merimetsa tänaval. Olevi tänav ristub veel Sulevi ja Ümera tänavaga.
Tänava pikkus on ligikaudu 360 meetrit.
Spordi suurraamat

Spordi suurraamat oli Tartu kirjastusühingu "Loodus" väljaandel kavatsetud suurteos, mis pidi ilmuma viies köites 30 raamatus, millest tegelikult aastail 1939–1940 ilmus seitse.
I köide. 
II köide.
III köide.
IV köide.
V köide.
Bang Khun Thian

Bang Khun Thian (tai บางขุนเทียน) on Bangkoki linnaosa ("khet"). Linna edelaosas asuv Bang Khun Thian on ainus Bangkoki linnaosa, mis ulatub Tai lahe äärde.
Linnaosa koosneb kahest asumist ("khwaeng"): Tha Kham ja Samae Dam.
Uku Põllumaa

Uku Põllumaa (sündinud 20. novembril 1962 Viljandis) on eesti arhitekt.
Ta lõpetas 1978. aastal põhikooli Tartu II Keskkoolis ja 1981. aastal Nõo Keskkooli. 1986. aastal sai ta arhitektidiplomi Eesti Riiklikust Kunstiinstituudist. 2002. aastal on ta lõpetanud ka Tallinna Restaureerimiskooli.
Aastail 1986–1990 töötas ta Eesti Projekti Tartu osakonnas. Seejärel, 1990. aastal asutas ta AS Arhitektibüroo Siim &amp; Põllumaa.
1996–2000 oli ta Tartu linnaarhitekt. Sealjuures aastail 1996–1998 oli ta ka Tartu linnavalitsuse linnaplaneerimise osakonna juhataja kohusetäitja. 2000. aastast asus ta jälle tööle arhitektibüroos Siim &amp; Põllumaa.
Põllumaa on Eesti Arhitektide Liidu ja Eesti Planeerijate Ühingu liige.
Isiklikku.
Tema õde on bioloog Lee Põllumaa. Nende isa oli arst ja poliitik Rein Põllumaa ning vanaisa keemik Johannes Reinhold Põlluman. Emapoolne vanaisa oli metsandusteadlane Juhan Kaalep, onu oli kirjanik Ain Kaalep ja onupoeg on poliitik Ruuben Kaalep.
Abikaasa Siiri Põllumaaga (neiupõlvenimi Sorok) on tal 4 last, sh filmioperaator Erik Põllumaa ja arhitekt Mats Põllumaa. Leonhard Merzini tütre Ilona Merziniga on tal 1 poeg.
Laanemäe

Laanemäe on eesti perekonnanimi.
Statistika.
2023. aasta 1. jaanuari seisuga oli Eestis perekonnanimi Laanemäe 246 inimesel: 123 mehel ja 123 naisel. Perekonnanimede levikult oli Laanemäe meeste puhul 617. kohal ja naiste puhul 697. kohal. Kõige levinum oli perekonnanimi Laanemäe vanuserühmas 0–4, kus neid on 10 000 elaniku kohta 2,88. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta 12,29 inimest.
Nimede eestistamisel võeti Laanemäe uueks perekonnanimeks 68 korral isikute poolt, kelle perekonnanimi oli varem Aaron, Amskrugsdorff, Bokmann, Brokman(n) (loobus 2 isikut), Homberg, Il(l)isson (2), Jeets, Juhanson, Kirber, Klaamann, Köster, Kliis, Kristjan, Kuusiku, Laanberg (3), Laasberg, Laasfeld, Laasperk, Labber, La(e)dermann (2), Laiapea, Lampmann, Langell, Langer, Lasberg, Lätt, Laupmann (2), Laus, Leetperk, Loberg, Lumberg, Lusenberg, Lutsberg (2), Luusenberk, Meinberg, Muhl (2), Münter, Neimann, Ossip, Päss, Persidski (2), Pertmann, Pillov, Pragga, Raist, Riimann (2), Saabas, Siimon, Simann, Tiitson, Valdmann (2), Vilberg, Villberg ja Vulf.
Graham Stuart

Graham Charles Stuart (sündinud 12. märtsil 1962 Carlisle'is) on Suurbritannia poliitik, ta on Konservatiivse Partei liige. Ta oli aastast 2005 House of Commonsi liige. 
2018. aasta jaanuaris määrati ta väliskaubanduse osakonna investeerimisasjade nooremministriks, 2020. aasta veebruarist kuni 2021. aasta septembrini töötas ta samas osakonnas ekspordiküsimuste nooremministri ametikohal. 7. juulist 6. septembrini 2022 - välisministeeriumi nooremminister.
Isiklikku.
Ta on lahutatud ja kahe tütre isa.
1. Jõe tänav (Pärnu)

1. Jõe tänav on tänav Pärnus Eeslinna linnaosas. 
See asub Väike-Jõe tänava ja Pärnu jõe vahel. 
Tänav on ligikaudu 100 meetrit pikk.
Biting Elbows

Biting Elbows on Moskvas tegutsev rokkmuusikaansambel, mis viljeleb post-punki ja "indie rock"'i. Ansambli lõid 2008. aastal Ilja Naišuller (vokaal, kitarr) ja Ilja Kondratjev (trummid, hiljem basskitarr ja vokaal). Alguses orienteeruti punkrokile. 
Septembris 2011 valmis ansamblil Biting Elbows muusikavideo laulule "The Stampede". Video, mis filmiti esimeses isikus, sai hitiks YouTube'is, kus see kogus ligi viis miljonit vaatamist. 
Novembris 2011 ilmus ansambli esimene stuudioalbum ("Biting Elbows"). 
Biting Elbows sai laiemalt tuntuks pärast laulule "Bad Motherfucker" muusikavideo valmimist ja avaldamist märtsis 2013 YouTube'is. Mõnes mõttes on see klipi "The Stampede" järg. Esimese kümne päeva jooksul kogus klipp YouTube'is üle kümne miljoni vaatamist.
Tiiu Sandrak

 
Tiiu Sandrak (neiupõlvenimega Tiiu Jõgi; sündinud 14. märtsil 1958 Tallinnas) on leedu keele tõlkija, toimetaja ja kultuurikorraldaja.
Sandrak on tõlkinud ilukirjanduslikke ja ajaloolisi raamatuid, tarbe- ja ajakirjanduslikke teoseid, ning näidendeid, mida on lavastatud Ugalas, Eesti Draamateatris, Tallinna Linnateatris, harrastusteatrites. Ta on tõlkinud Eesti Kultuuriministeeriumile, Justiitsministeeriumile, Eesti Televisioonile, Eesti Raadiole, Leedu Televisioonile, Leedu Kinostuudiole, Leedu Rahvakunstikeskusele, ajakirjadele, Eesti ja Leedu tõlkebüroodele jne. Ta on Eesti Tõlkide ja Tõlkijate Liidu ja Kirjanike Liidu tõlkijate sektsiooni liige.
Töötanud Kolga klubi juhatajana ja loodus- ning kultuurigiidina Eestis, Lätis ja Leedus.
Elukäik ja töö.
Tiiu Sandrak kasvas üles Tallinna vanalinnas ning lõpetas aastal 1976 Tallinna 1. Keskkooli. Õppis aasta Tartu Riiklikus Ülikoolis vene keelt, mis võimaldas vastuvõtu Vilniuse Riikliku Ülikooli leedu keele ja kirjanduse tõlkijate eriprogrammi, mille ta lõpetas 1982. aastal. Lisaks leedu keele oskusele on läbinud ka "Generumi" läti keele kursuse.
Töötas aastatel 1982–1989 ajakirja "Loomingu" korrektori, toimetaja ning mittekoosseisulise töötajana, aastatel 1991–1998 "Hansa" kooperatiivi nõustaja ja toimetajana.
Tallinnast Lahemaa Rahvusparki kolimise järel (1996) pühendas T. Sandrak oma energia peale viie lapse kasvatamise ka kohaliku kultuurielu edendamisele. Ta juhtis 1999–2001 Kolga klubi, organiseeris Raamatuaasta kohtumisi, korraldas mitu aastakäiku Kolga Karapi-nimelist piirkonna suurimat rahvaüritust. Lisaks asutas T. Sandrak Kolga kino, juhtis selle tegevust mitu aastat ning vedas muid kultuuriprojekte. Koos abikaasa Ott Sandrakuga on üks Kuusalu Valla Lasterikaste Perede Liidu asutajaid.
Teinud koostöös reisifirmadega "Comtour", "Bona-Reisid", "Noor Turist", "Raetravel" ja "Looduse Omnibuss" loodus- ning kultuuriekskursioone Eestis, Lätis ja Leedus (1999–2011). T. Sandrak on alates 2003. aastast sertifitseeritud loodusgiid ning juhtinud loodusretki RMK Aegviidu ja Oandu looduskeskustes.
Praegusel ajal on T. Sandrak keskendunud põhiliselt ilukirjanduse tõlkimisele ning Baltimaade kirjanduselu suhete arendamisele.
Isiklikku.
Ta on kirjanduskriitik Olev Jõgi ja Salme Jõgi (neiupõlvenimega Leps) tütar, kirjandusteadlase Mall Kaevatsi ja Tallinna Ülikooli õppejõu Jaan Jõgi õde. Tiiu Sandrak on abielus ajaloolase ja filminõuniku Ott Sandrakuga. Neil on viis last, sealhulgas Lennart Meri Konverentsi korraldaja Maret Koplus ja ajaloolane ning Tallinna Ülikooli nooremteadlane Piia Sandra Sandrak. Tiiu Sandrak on Mihkel Kaevatsi ja Marten Kaevatsi tädi.
Al-Ittihad Club

Al-Ittihad Saudi Arabian Club (araabia keeles نادي الإتحاد العربي السعودي) on Saudi Araabia jalgpalliklubi, mis tegutseb Jiddah's. See mängib Saudi Araabia kõrgliigas Saudi Professional League.
Klubi on asutatud 1927. aastal. See on mänginud praeguses Saudi Araabia kõrgliigas kõigil hooaegadel alates hooajast 1976/77. Saudi Araabia meistriks on Al-Ittihad tulnud kokku kaheksa korda, viimati 2009. aastal. Lisaks on ta üheksa korda võitnud Saudi Araabia karikavõistlused. Klubi kõige edukam periood oli 1990. ja 2000. aastatel, mille jooksul tuldi seitse korda Saudi Araabia meistriks ja võideti kõik senised rahvusvahelised tiitlid. 2004. ja 2005. aastal võitis Al-Ittihad AFC Meistrite Liiga ja 2005. aastal lisaks Araabia Meistrite Liiga. 1999. aastal võideti Aasia karikavõitjate karikas.
Klubi kodustaadion on alates 2014. aastast olnud King Abdullah Sports City, mis mahutab 62 345 pealtvaatajat. See on suuruselt teine staadion Saudi Araabias. Staadioni jagatakse Al Ahli klubiga.
Al-Ittihadi suurim rivaal on Al-Hilal. Kahe klubi vaheline rivaliteet on tuntud nime "Saudi El Clasico" all.
Mängijad.
Praegune koosseis.
"Seisuga 1. jaanuar 2023"
Mörbisch am See

Mörbisch am See (horvaadi "Merbiš", ungari "Fertőmeggyes") on vald ("Gemeinde") Austrias Burgenlandi liidumaal Eisenstadt-Umgebungi ringkonnas Neusiedli järve kaldal.
Müllendorf

Müllendorf (ungari "Szárazvám") on vald ("Gemeinde") Austrias Burgenlandi liidumaal Eisenstadt-Umgebungi ringkonnas.
Neufeld an der Leitha

Neufeld an der Leitha (horvaadi: "Novo Selo", ungari: "Lajtaújfalu, Lajta-Újfalu", tähendab "uut küla Leitha jõe ääres") on linn "(Stadtgemeinde)" Austrias Burgenlandi liidumaal Eisenstadt-Umgebungi ringkonnas. See asub Leitha jõe ääres, mis moodustab piiri Alam-Austriaga.
Bangkok Noi

Bangkok Noi (tai บางกอกน้อย) on Bangkoki linnaosa ("khet"). Khlong San asub Chao Phraya jõe vasakul (läänepoolsel) kaldal.
Linnaosa koosneb viiest asumist ("khwaeng"): Siri Rat, Ban Chang Lo, Bang Khun Non, Bang Khun Si ja Arun Amarin.
Bangkok Noi linnaosa on moodustatud 1972. aastal.
Bang Phlat

Bang Phlat (tai บางพลัด) on Bangkoki linnaosa ("khet"). Khlong San asub Chao Phraya jõe vasakul (läänepoolsel) kaldal.
Linnaosa koosneb neljast asumist ("khwaeng"): Bang Phlat, Bang O, Bang Bamru ja Bang Yi Khan.
Bang Phlati linnaosa moodustati 1915. aastal, kuid kaotati ära 1938. aastal. Uuesti moodustati Bang Phlati linnaosa 1989. aastal.
Catherine Zarip

Catherine Zarip (sündinud 18. oktoobril 1966 Tallinnas) on eesti illustraator ja raamatukujundaja.
Lõpetanud 1995. aastal Eesti Riikliku Kunstiakadeemia keraamika eriala. Töötanud kirjastuse Avita peakunstnikuna 1998–2014, praegu vabakutseline. Ta on Eesti Kujundusgraafikute Liidu ja IBBY Eesti osakonna liige.
Zarip on illustreerinud kümneid lasteraamatuid, õpikuid ja töövihikuid ning kujundanud peaaegu 200 raamatut. Tema tööd asuvad Eesti Rahvusraamatukogu kunstikogus ja Eesti Lastekirjanduse Keskuse illustratsioonikogus. Ta on pälvinud kahel korral auhinna Tallinna Illustratsioonitriennaalil ja kümnel korral "5 kauneimat Eesti lasteraamatut" konkursil. Aastal 2025 pälvis Zarip Edgar Valteri nimelise illustratsioonipreemia.
Tema kunst on värske ja elegantne – ühtaegu animeeritud ja vaoshoitud, detailirikas ja lihtne.
Chom Thong

Chom Thong (tai จอมทอง) on Bangkoki linnaosa ("khet").
Linnaosa koosneb neljast asumist ("khwaeng"): Bang Khun Thian, Bang Kho, Bang Mot ja Chom Thong.
Chom Thongi linnaosa on moodustatud 9. novembril 1989. Praegustes piirides on linnaosa alates 14. oktoobrist 1997.
Phasi Charoen

Phasi Charoen (tai ภาษีเจริญ) on Bangkoki linnaosa ("khet").
Linnaosa koosneb seitsmest asumist ("khwaeng"): Bang Wa, Bang Duan, Bang Chak, Bang Waek, Khlong Khwang, Pak Khlong Phasi Charoen ja Khuha Sawan.
Phasi Charoeni linnaosa on moodustatud 1972. aastal.
Oggau am Neusiedler See

Oggau am Neusiedler See (horvaadi "Cokula", ungari "Oka") on vald ("Marktgemeinde") Austrias Burgenlandi liidumaal Eisenstadt-Umgebungi ringkonnas.
Oslip

Oslip ([ˈɔslɪp]; ungari: "Oszlop", horvaadi: "Uzlop") on vald "(Gemeinde)" Austrias Burgenlandi liidumaal Eisenstadt-Umgebungi ringkonnas, tuntud viinamarjakasvatuse poolest.
Oslip asub u. 60 km Viinist lõunas.
Ajalugu.
Oslip oli enne Austria-Ungari lagunemist 1918. aastal tuntud kui "Oszlop" Ungaris Soproni maakonnas.
Taling Chan

Taling Chan (tai ตลิ่งชัน) on Bangkoki linnaosa ("khet").
Linnaosa koosneb kuuest asumist ("khwaeng"): Khlong Chak Phra, Taling Chan, Chimphli, Bang Phrom, Bang Ramat ja Bang Chueak Nang.
1998. aastal eraldati Taling Chani koosseisust Thawi Watthana linnaosa.
Thawi Watthana

Thawi Watthana (tai ทวีวัฒนา) on Bangkoki linnaosa ("khet"). Linnaosa asub Bangkoki lääneosas.
Linnaosa koosneb kahest asumist ("khwaeng"): Thawi Watthana ja Sala Thammasop.
Thawi Watthana linnaosa on moodustatud 6. märtsil 1998.
Purbach am Neusiedlersee

Purbach am Neusiedlersee (ungari: "Feketeváros"), vahel ka Purbach am Neusiedler See või Purbach am See, on linn "(Stadtgemeinde)" Austrias Burgenlandi liidumaal Eisenstadt-Umgebungi ringkonnas, tuntud viinamarjakasvatuse poolest.
Purbach asub Neusiedli järve läänekaldal, mis on ainus stepijärv Kesk-Euroopas ja ainus loodusliku väljavooluta järv Euroopas.
Nimed.
Purbach am Neusiedlerseed, sõna otseses mõttes Purbachi Neusiedli järve ääres nimetatakse sageli ainult Purbachiks. See oli enne Austria-Ungari lagunemist Feketeváros Ungaris Soproni maakonnas.
Seda tunti horvaadi keeles kui Porpuhi.
Ajalugu.
Asustust Purbachis võib jälgida 6. sajandini eKr.
Rooma ajal asus see kuulsal Merevaiguteel.
Linna on dokumendid esmamainitud 1270. aastal.
1918. aastal muutus linn Feketevárosest Ungaris Sopronis tänapäevaseks Purbach am Neusiedlerseeks Austrias Burgenlandis.
Hagiograafia

Hagiograafia (kreeka keeles ἅγιος "hagios" 'püha'ja γραφία "graphia" 'kirjutamine') on pühakuid, nende elu ja tegusid käsitlev kirjandus ning uurimistöö. See hõlmab kirjeldusi märtritest, nende kohtuotsustest ja surma üksikasjadest; pühakuks kuulutatud munkade, piiskoppide, vürstide ja neitsite elulugusid ja kirjeldusi imedest, mis on seotud pühakute haudade, reliikviate või pühakujudega.
Ajaloost.
Hagiograafiaid on kirjutatud juba 2. sajandist peale lugejate valgustamiseks ja pühakute ülistamiseks. Keskajal oli tavaks lugeda valjult ette vastava päeva pühakute elulugusid nii tunnipalvustel kui ka õhtusöögi ajal munkade refektooriumis. Üksikute pühakute elulugude kõrval kirjutati teoseid teatud liiki pühakutest, näiteks Eusebiuselt Caesareast pärinevad teated Palestiina märtritest 4. sajandist ja paavst Gregorius I "Dialoogid" käsitlevad Benedictust ning teisi 6. sajandi munkasid. Oletatavasti kuulsaim hagiograafiline kogumik on 13. sajandist pärit Jacobus de Voragine "Legenda aurea" ("Kuldlegend"). Uusaegne kriitiline hagiograafia sai alguse 17. sajandi Flandrias jesuiidi Jean Bollandi ja tema järgijate, bollandistide tegevusega.
Meister Theodoric

Meister Theodoric, ka meister Theoderich ja Theoderich Prahast (ladina vorm "Magister Theodoricus de Praga"; tšehhi "Mistr Theodorik", ka "Dětřich", "Jetřich", "Dittrich"; mainitud 1359–1368) oli maalikunstnik Prahas keiser Karl IV õukonnas, nn pehme stiili üks tunnusesindajaid Ida-Euroopas.
Eluloolist.
Theodoric oli 1348. aastal asutatud Praha maalijate gildi esimene vanem ja Karl IV õuekunstnik aastail 1359–1367.
Teosed.
Oma esimesed teosed maalis meister tõenäoliselt Praha kuningapalee jaoks. Tuntuim Theodorici loodud pilditsükleist on Karlstejni linnuse Püha Risti kabeli kujundus, kus on kokku 129 maali pühakutest üleelusuuruste poolfiguuridena kuldtaustal. See on üks paremini säilinud terviklikke pilditsükleid gooti maalikunstis. Theodoricile või tema ringkonnale on omistatud ka Praha peapiiskopi Johann Očko von Wlašimi votiivpaneel, millel on kujutatud Jumalaema ees põlvitamas kuningas Karl IV ja tema poeg Vaclav IV.
2. Jõe tänav (Pärnu)

2. Jõe tänav on tänav Pärnus Eeslinna linnaosas Pärnu jõe ääres.
Tänav koosneb kahest lõigust, millest esimene paikneb Pärnu jõe ja Väike-Jõe tänava vahel ning teine Väike-Jõe ja Suur-Jõe tänava vahel.
Tänava pikkus on ligikaudu 149 meetrit.
3. Jõe tänav

3. Jõe tänav on tänav Pärnus Eeslinna linnaosas Pärnu jõe ääres.
3. Jõe tänav saab alguse Suur-Jõe tänavalt, suundub põhja poole, ristub Väike-Jõe tänavaga ning lõpeb Pärnu jõe ääres.
Tänava pikkus on ligikaudu 135 meetrit.
Hoonestus.
Väike-Jõe ja 3. Jõe tänava ristis asuva Väike-Jõe tänav 3 hoone fassaad on arvatud ehitismälestiseks.
3. Jõe tänava aadressil pole ühtegi hoonet. Sõidutee laius umbes 3,5 m, kõnniteed puuduvad.
Razumkovi Keskus

Oleksandr Razumkovi Ukraina Majandus- ja poliitikauuringute Keskus, ka Razumkovi Keskus (ukraina keeles "Український центр економічних і політичних досліджень імені Олександра Разумкова") on Oleksandr Razumkovi (1959–1999) järgi nimetatud Ukraina juhtiv mitteriiklik analüütiline keskus, mis teostab riigipoliitikaalaseid uurimusi. 
Keskus asutati 1994. aastal. Alates 2000. aastast kannab praegust nime.
Aastatel 1999–2005 juhtis Razumkovi Keskust Anatoli Hrõtsenko, hilisem Ukraina kaitseminister. Alates 2005. aastast on keskuse direktor Anatoli Ratšok (sündinud 1955).
Aasta poliitik 2022.
Razumkovi Keskuse sotsioloogiline teenistus korraldas ajavahemikus 21. detsembrist 2022 kuni 3. jaanuarini 2023 Ukrainas sotsioloogilise küsitluse, milles osales 2017 küsitletut. Esitati küsimus: "Keda Ukraina poliitikutest Te nimetaksite "aasta poliitikuks 2022""? 59% küsitletuist nimetas aasta poliitikuks president Volodõmõr Zelenskõi. 
Küsitluse tulemused (alltoodud tabelis on ära toodud persoonid, keda nimetas vähemalt 1% küsitletute koguarvust):
Mihhail Krug

Mihhail Vladimirovitš Krug, sünninimi Mihhail Vladimirovitš Vorobjov (vene keeles Михаил Владимирович Круг; 7. aprill 1962 Kalinin, Kalinini oblast – 1. juuli 2002 Tver) oli vene laulja-laulukirjutaja, populaarsemaid vene šansooni esindajaid.
Ööl vastu 1. juulit 2002 tungisid laulja eramajja kaks tundmatut, eeldatavalt röövimise eesmärgil, ning haavasid Krugi tulirelvast. Mihhail Krug viidi haiglasse, kus ta teadvusele tulemata suri.
Välislingid.
Fomitiporia

Fomitiporia on klassi "Agaricomycetes" kuuluv kandseente perekond.
Liike.
Liigid on liigutatud teistesse perekondadesse.
Bang Bon

Bang Bon (tai บางบอน) on Bangkoki linnaosa ("khet"). Bang Bon asub linna lääneosas.
Linnaosa koosneb neljast asumist ("khwaeng"): Bang Bon Nuea, Bang Bon Tai, Khlong Bang Phran ja Khlong Bang Bon.
Bang Boni linnaosa on moodustatud 14. oktoobril 1997.
Venemaa Ukrainasse sissetungi kronoloogia (24. veebruar – 7. aprill 2022)

Käesolevas artiklis käsitletakse 2022. aasta 24. veebruaril alanud Venemaa Ukrainasse sissetungi sündmusi alates 24. veebruarist kuni 7. aprillini 2022.
See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.
Homsi provints

Homsi provints ( "Muḩāfaz̧at Ḩimş") on üks Süüria 14 provintsist. See asub Süüria keskosas. 
Provintsi pindala on erineval allikatel 40 940 kuni 42 223 ruutkilomeetrit. See on pindalalt Süüria suurim provints. Homsi provintsis elab 1 763 000 inimest (2010. aasta hinnang). 
Provints on jagatud kuueks ringkonnaks ("minţaqah") ning eraldiseisvaks Homsi linnaks. Homs on Homsi provintsi keskus. 
Provintsi kuberner on Namir Habib Makhlouf.
Homsi kubermang kuulus ka Ottomani Süüria koosseisu, kui seda tunti ka kui Homsi sanjakki.
Haldusjaotus.
Kubermangus on jagatud seitsmeks ringkonnaks ("minţaqah"). Ringkonnad jagunevad veel 25 alamringkonnaks ("nāḩiyah"):
Rahvastik.
Al-Mukharrami ringkond on valdavalt asustatud alaviitidega. Talldawwi, Tallkalakhi, Homsi ja Al-Quşayri ringkonnas on alaviitide, sunniitidest moslemite ja kristlaste segarahvastik. Al-Quşayri ringkond on koduks ka suurele hulgale šiia moslemitele.
Sankt Margarethen im Burgenland

Sankt Margarethen im Burgenland (ungari "Szentmargitbánya") on vald ("Marktgemeinde") Austrias Burgenlandi liidumaal Eisenstadt-Umgebungi ringkonnas, liidumaa pealinna Eisenstadti lähedal. Siin asub suur 1. sajandi Rooma karjäär. Lihavõttemängu etendatakse Sankt Margarethenis igal suvel juba üle 70 aasta. Linn on Ungari piiri lähedal. Paneuroopa pikniku rahudemonstratsiooni peeti Sankt Margaretheni lähedal 1989. aastal Külma sõja lõppedes.
Rooma karjäär.
Rooma karjäär on hiljuti muudetud tipptasemel üritustepaigaks. Arhitektuur sulandub loodusliku ümbrusega. Corteni terasest kaldtee muudab karjääri kättesaadavaks kõigile vaatajaskondadele.
Schützen am Gebirge

Schützen am Gebirge (ungari: "Sérc", horvaadi: "Česno") on vald "(Gemeinde)" Austrias Burgenlandi liidumaal Eisenstadt-Umgebungi ringkonnas.
Ajalugu.
Esimene kirjalik märge Schützen am Gebirgest tehti 1211. aastal.
Nimi.
"Gebirge" tähendab 'mäestikku'. "Schütze" on saksakeele mitmus nimisõnast 'laskur'. Tegusõna "schützen" ei ole seotud selle nimisõnaga, vaid sõnaga "schutz", mis tähendab 'valvama' või 'kaitsma'.
Venemaa Ukrainasse sissetungi kronoloogia (8. aprill – 28. august 2022)

Käesolevas artiklis käsitletakse 2022. aasta 24. veebruaril alanud Venemaa Ukrainasse sissetungi sündmusi alates 8. aprillist kuni 28. augustini 2022.
See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.
2022. aasta aprill.
14. aprill.
Pärast seda liikusid teised Vene Föderatsiooni Musta mere laevastiku laevad Ukraina ranniku suhtes ohutusse kaugusesse.
2022. aasta august.
9. august.
Ukraina sooritas raketirünnaku Krimmi poolsaare Novofedorivka lennuväljale. Samuti sooritas Ukraina rünnaku Hersoni oblasti idaosas Krimmi ligidal asuvale Henišeski raudteejaamale.
Siegendorf

Siegendorf (horvaadi "Cindrof", ungari "Cinfalva") on vald ("Marktgemeinde") Austrias Burgenlandi liidumaal Eisenstadt-Umgebungi ringkonnas.
Steinbrunn

Steinbrunn (1958. aastani "Stinkenbrunn", ungari "Büdöskút", horvaadi "Štikapron") on vald ("Marktgemeinde") Austrias Burgenlandi liidumaal Eisenstadt-Umgebungi ringkonnas.
Stotzing

Stotzing (ungari: "Lajtaszék") on vald "(Gemeinde)" Austrias Burgenlandi liidumaal Eisenstadt-Umgebungi ringkonnas.
Stotzing asub Burgenlandi põhjaosas, liidumaa pealinna Eisenstadti lähedal.
Katastrofism

Katastrofism on Maa geoloogilise kujunemise õpetus, mille kohaselt on Maa ajaloos vaheldunud rahulikud ajajärgud ja katastroofid ehk kataklüsmid, mis on muutnud maakera ilmet ning hävitanud elusa looduse kas osaliselt või täielikult. See vastandub uniformitarismile (mõnikord nimetatakse seda ka gradualismiks), mille kohaselt on Maa geoloogilised muutused välja kujunenud aeglaste protsesside, näiteks erosiooni tulemusel. Uniformitarismi pooldajad arvasid, et olevik on mineviku võti ja kõik minevikus toimunud geoloogilised protsessid (nt erosioon) sarnanesid tänapäeval toimuvatega. Praegune teaduslik konsensus on, et geoloogilises minevikus toimusid mõned katastroofid, kuid neid peetakse äärmuslikeks näideteks.
Katastrofismi pooldajad arvasid, et iga geoloogiline ajastu lõppes vägivaldsete ja ootamatute looduskatastroofidega, nagu suured üleujutused või suurte mäeahelike kiire moodustumine. Taimed ja loomad, kes elasid maailma nendes osades, kus sellised sündmused aset leidsid, surid välja ja need asendati järsult uute vormidega, kelle fossiilid määrasid geoloogilised kihid. Mõned katastrofistid püüdsid seostada vähemalt üht sellist muudatust Piiblis kirjeldatud Noa veeuputusega.
Prantsuse teadlane Georges Cuvier (1769–1832) populariseeris katastrofismi mõiste 19. sajandi alguses; ta tegi ettepaneku, et uued eluvormid on pärast piirkondlikke üleujutusi mujalt sisse kolinud, ning vältis oma teadustöös religioosseid ja metafüüsilisi spekulatsioone.
Ajalugu.
Geoloogia ja piibel.
Geoloogia varajases arengus proovis kristlik lääne ühiskond ühildada piibli jutustusi maailmaloomisest ja üleujutusest uute geoloogiliste teadmistega Maa moodustanud protsesside kohta.
Hispaania-Inglise sõda (1585–1604)

"Teiste konflitkide kohta vaata artiklit Hispaania-Inglise sõda."
Hispaania-Inglise sõda oli katkendlikult aastatel 1585–1604 toimunud konflikt Habsburgide Hispaania ja Inglismaa Kuningriigi vahel. Tegu oli väljakuulutamata sõjaga. Peaaegu kolmekümne aasta jooksul toimunud konflikti iseloomustasid inglaste laevaröövid ning ajaliselt ja ruumiliselt harvad lahingud. Sõda algas 1585. aastal Inglise ekspeditsiooniga Hispaania Madalmaadesse, mida juhtis Leicesteri krahv Robert Dudley. Sissetung toimus toetuseks hollandlaste mässule.
Inglismaad saatis esimestel aastatel edu: 1587 võideti Cadizi lahing ning 1588 tõrjuti Võitmatu Armaada rünnak. Pärast seda tabasid inglasi tagasilöögid: 1589. aasta Inglise Armaada, 1595. aasta San Juani lahing ja 1597. aasta Essex-Raleigh' ekspeditsioon. Hispaanlased saatsid Inglismaale ja Inglismaale veel kolm armaadat: 1596, 1597 ja 1601, kuid need ebaõnnestusid peamiselt ilmastiku tõttu.
Sajandivahetusel jõudis sõda Hollandi-, Prantsusmaa- ja Iirimaa-kampaaniate ajal ummikusse. Sõda lõppes, kui Hispaania kuningas Felipe III ja Inglismaa kuningas James I 1604. aastal Londoni lepingu sõlmisid. Lepinguga lubasid pooled lõpetada sõjalise sekkumise Madalmaades ja Iirimaal ning inglased röövid meredel.
Antto Terras

Antto Terras (sündinud 23. novembril 1973 Tallinnas) on Eestis sündinud soome kirjanik ja humorist. 
Ta elab ja töötab Soomes alates 1991. aasta juunist. Ta on lõpetanud dramaturgina Tampere ülikooli. Terrase esimene raamat "Stockmann Yard" ilmus aastal 2015. Teos on humoorikas ülevaade Terrase tööst ja kogemustest Helsingi Stockmanni kaubamaja eradetektiivina aastatel 1998–2015. 
Terraselt on ilmunud 17 raamatut, neli komöödiat ja kolm kuuldemängu. "Stockmann Yard" ja "Tallinna tapjad" on tõlgitud ka eesti keelde (kirjastus Tänapäev). 
Terras on rajanud aastal 2012 Finland Roast Company – ühenduse, mis keskendub huumorietenduste tootmisele ("stand-up comedy", "roast comedy").
Trausdorf an der Wulka

Trausdorf an der Wulka (horvaadi "Trajštof", ungari "Darázsfalu") on vald ("Gemeinde") Austrias Burgenlandi liidumaal Eisenstadt-Umgebungi ringkonnas. See asub Wulka jõe ääres.
Wimpassing an der Leitha

Wimpassing an der Leitha (horvaadi: "Vimpas", ungari: "Vimpác") on vald "(Gemeinde)" Austrias Burgenlandi liidumaal Eisenstadt-Umgebungi ringkonnas.
Wulka

Wulka ([ˈvʊlka]) on jõgi Austrias Burgenlandis.
Jõgi algab Forchtensteini lähedalt ja Alam-Austria piirilt. See voolab läbi Trausdorf an der Wulka ja suubub Donnerskircheni lähedal Neusiedli järve, mis varem oli äravooluta järv, kuid tänapäeval juhitakse Einseri kanali kaudu Doonausse.
Ajakirjas Journal of Hydrology ilmunud artiklis väidetakse, et "reovee puhastusjaamad andsid kuni 68% igakuisest Wulka jõe voolust järve".
Ilja Naišuller

Ilja Viktorovitš Naišuller (vene keeles Илья Викторович Найшуллер; sündinud 19. novembril 1983 Moskvas) on vene filmirežissöör, produtsent, stsenarist, muusikavideote režissöör ja ansamblijuht.
8–14-aastaselt õppis Ilja Naišuller Londonis. Pärast Venemaale naasmist lõpetas ta Moskvas Jassenevos asuva Briti Rahvusvahelise Kooli. Astus seejärel Moskvas Ostankino Ringhäälingu Instituuti, kuid pooleteise aasta pärast lahkus sealt ja sõitis Ameerikasse, kus õppis lühikest aega New York University Tisch School of the Artsis. 
2008. aastal lõi Naišuller koos Ilja Kondratjeviga "indie rock"'i viljeleva ansambli Biting Elbows. 2012. aastal asutas ta koos Jekaterina Kononenkoga filmiettevõtte Versus Picture, kus luuakse reklaam- ja muusikavideoid ning mängufilme.
Filmilavastaja.
Naišuller on olnud kümmekonna mängufilmi tegijate seas kas näitleja (kõrvalosas), stsenaristi, produtsendi või režissöörina (kaks mängufilmi ja mõned osad ühest vene seriaalist). 
Septembris 2015 peetud Toronto rahvusvahelisel filmifestivalil toimus Naišulleri debüütmängufilmi esilinastus – märulifilm "Hardcore: Raju Henry" (Venemaal näidati seda pealkirjaga "Хардкор" ja Ameerika Ühendriikides "Hardcore Henry"). Filmi stsenaariumi kirjutas samuti Naišuller.
2021. aastal valmis Naišulleri teine märulifilm "Eikeegi", mille stsenarist on Derek Kolstad ning peaosas Bob Odenkirk ja kõrvalosas Christopher Lloyd. Ameerika Ühendriikides, kus sellest filmist sai kassahitt, linastus see pealkirjaga "Nobody".
Lilli Luuk

Lilli Luuk, kodanikunimega Kristina Tamm (sündinud 8. juunil 1976) on eesti kirjanik, endine kunstnik ja kunstiajaloolane.
Ta on olnud Tartu kõrgema kunstikooli lektor ja õppeprorektor.
Looming kirjanikuna.
Lilli Luuk debüteeris 2017. aastal kirjandusajakirjas Looming ja pälvis 2018 Friedebert Tuglase novelliauhinna novelli "Auk" ning aastal 2021 "Kolhoosi miss" eest.
Tema lood leiavad sageli aset 1980. ja 1990. aastatel, Eesti ühiskondliku murrangu ajal ning tihti "visandavad pigem kurva ja ebaturvalise eksistentsi pildi". 
2022. aastal sai Luugi esimene romaan "Minu venna keha" III koha kirjastuse Hea Lugu ajalooliste romaanide võistlusel.
Lilli Luuk valiti aastatel 2023–2025 kirjanikupalga saajate hulka .
Luugi lühiproosat on tõlgitud saksa, läti, ungari ja prantsuse keelde.
Looming kunstnikuna.
Kunstniku ja kunstiajaloolasena kasutab ta kodanikunime Kristina Tamm. Ta on olnud Tartu Kõrgema Kunstikooli filosoofia ja kunstiajaloo lektor. Näitustel on ta osalenud alates 2010. aastast.
Loomingu kohandused.
Tallinna Ülikooli Balti filmi, meedia ja kunstide instituudi üliõpilastel on valminud adaptatsioon novellist "Kolhoosi miss", mis linastus 2022. aasta detsembris osana eesti novellide põhjal loodud lühifilmide kassetis "Põgenikud".
Ţarţūsi provints

Ţarţūsi provints ( "Muḩāfaz̧at Ţarţūs") on üks Süüria 14 provintsist. See asub Süüria lääneosas, piirneb põhjas Latakia provintsiga, idas Holmsi ja Ḩamāh' provintsiga, lõunas Liibanoniga ja läänes Vahemerega. See on Süürias üks väheseid provintse, kus on alaviitide enamus. Provintsi maa-alaks on 1890 km² ja pealinn on Ţarţūs.
Ajalugu.
Provints kuulus ajalooliselt alaviitide territooriumi koosseisu, mis eksisteeris aastatel 1920–1936.
See oli varem osa Latakia provintsist, kuid eraldati 1972. aastal.
Piirkond on olnud Süüria kodusõja ajal suhteliselt rahulik, olles üldiselt al-Asadi-meelne piirkond, mis on jäänud valitsuse kontrolli alla. Kuid 2013. aastal toimusid Baydas ja Baniyas massimõrvad sunniitide vastu ning 2016. aasta mais toimus Tartuses Islamiriigi enesetaputerroristi rünnak. Tartus asub suur Venemaa mereväebaas.
Loodus.
Tartus hõlmab ligikaudu pool Süüria Vahemere rannikust. Avamerel asuvad viis väikest saart, millest suurim on Arwād. Sisemaal on maastik mägine, hõlmates osa Süüria rannikumäestikust (Nusayriyahi mäed). Nahr al-Kabiri jõgi moodustab piiri Liibanoniga lõunas.
Haldusjaotus.
Provints on jagatud viieks ringkonnaks ("minţaqah"). Ringkonnad jagunevad veel 27 alamringkonnaks ("nāḩiyah"):
Rahvastik.
2004. aasta rahvaloenduse andmetel oli provintsi rahvaarv 701 400. UNOCHA 2011. aasta hinnangul oli rahvaarv 797 000, kuigi see on sõja algusest saadik tõenäoliselt muutunud.
72%, on alaviidid, 7% sunniitidest moslemid, 8% ismailiidid ja 13% kristlased. Al-Hamidiyahis on väike Kreeta kreeklaste kogukond, kes on 1897. aasta Kreeka-Türgi sõja eest põgenenud põgenike järeltulijad.
Asulad.
Ţarţūs on provintsi pealinn, teiste suuremate asulate hulka kuuluvad Al-Ḩamīdīyah, Al-Qadmūs, As-Sawdā, Bāniyās, Al-Quşaybah ja Şāfītā.
Blaufränkisch

"Blaufränkisch" on tume viinamarjasort, millest valmistatakse punast veini.
Seda sorti viinamarjad on hilise valmimisajaga ning neist tehtav vein on tanniinirikas ja tihti omapäraselt vürtsikas.
"Blaufränkischit" kasvatatakse üle Kesk-Euroopa, mistõttu on seda kutsutud ka "Ida Pinot Noiriks". Sorti kasvatatakse näiteks Austrias, Tšehhis (eriti Moraavia lõunaosas), Saksamaal, Slovakkias, Horvaatias, Serbias, Sloveenias ja Itaalias. Samuti Ungaris ja selle veinipiirkondades nagu Sopron, Villány, Szekszárd ja Eger. Lisaks Euroopale kasvatatakse "Blaufränkischit" ka Ameerika Ühendriikides, kus see on tuntud kui "Lemberger", "Blauer Limberger" või "Blue Limberger". Kasvandusi leidub näiteks USA Pennsylvania, Washingtoni, Michigani, New Jersey, Idaho, New Yorgi, Colorado, Ohio, Virginia ja California osariigis.
DNA tüpiseerimise kaudu on kindlaks tehtud, et "Blaufränkischi" sort aretati "Gouais blanci" (isastaim) ja "Blaue Zimmettraube'i" (emastaim) ristamisel. Sordi päritolukoht on Alam-Stüüria (tänapäeval Štajerska Slovakkias). Esimesed konkreetsed kirjalikud märkmed sordi kohta pärinevad 1862. aastast, mil seda eksponeeriti Austria keisririigi pealinnas Viinis toimunud viinamarjakasvatusnäitusel. Samas arvatakse, et tegelikult võib sort olla palju vanem: seda võidi kasvatada juba keskajal.